SUR OLIVIER DE LA MARCHE. 21 S 



Les rois d'armes marchoient clerecief, 

 A piet aloit cescun couronné sur son cief, 

 Et avecq la banière en la main sans desroy, 

 Du pais proprement dont il se disoit roy. 



Deux cevaliers après à piet nut et à pies 

 Conduisans à deux rentz ung blanc ceval houciés 

 D'un fin drap de damas, armoiet, par honneur, 

 Des armes proprement de mon prédict seigneur. 



Ung escuier après hault le ghidon portoit, 

 Qui des armes susdittes tous armoiet estoit, 

 Ung chevalier après à piet en la manière 

 De mon prédict seigneur portoit lors la banière. 



Deux cevaliers après à piet et à cief nut; 

 L'un portoit son healme et l'autre son escut ; 

 Après les dessusdit tenant sentier humain 

 Marchoient cent homme, cescun la torse en main. 



A deux rentz pas pour pas de noir habitués, 

 Par nostre droict recteur à ce institués, 

 Et, au milieu d'iceux dont nul ne desmarcoit, 

 vi cevaux dans sery cescun alors marchoit, 



Menant le cariot, où fut le corps transy, 

 Noblement aorné de drap d'or cramoisy, 

 Et a cescun costet, quant bien je m'en advise, 

 Les armes du défunct sans quelque autre devise. 



Puis mi cevaliers à piet, pour tous aboutz, 

 Portant le rice drap par les un deboutz, 

 Et nu aultres sievans dont nul ne fut trop palle 

 Aux lances soustenans en hault ung rice palle. 



Puis xn Jacobpins, poursuit ces raisons, 

 Prononchant doucement ymes et oroisons, 

 Et ordonnés et gagiés pour voagier concors 

 De Bruges à Digon, priant Dieu pour les corps. 



